cyanic-selkie/wikianc huggingface dataset:
Wylde Westen
Feestedsjes
De libbenslinen fan 'e florearjende feeweiderij wiene yn 'e 1860-er en 1870-er jierren de saneamde feestedsjes oan 'e spoarlinen yn fral Kansas, lykas Abilene, Kansas City, Dodge City en Ellsworth. Dêrwei waard it slachtfee yn feewagons nei de slachthuzen yn Sint-Louis en Chicago ta riden. Krekt as de mynboustedsjes fan Kalifornje en Nevada makken de feestedsjes ornaris in koarte perioade fan bloei troch dy't likernôch fiif jier duorre. Lju dy't spekulearren yn lân gokten derop wêr't it spoar oanlein wurde soe, kochten dêr gau alle grûn op, en bouden der in stedsje mei alle fasiliteiten dy't dat oantreklik meitsje moast foar feeboeren en cowboys. As de spoarmaatskippij net fan gedachten feroare, en yndie dêr bylâns in spoar oanlei, waard it oangeande stedsje in pear jier lang it sintrum fan 'e feehannel. Oars as de mynboustedsjes, dy't gauris ferwaarden ta spûkstêden sadree't de myn útdien wie, ûntjoegen eardere feestedsjes har faak ta mienskippen fan farmers en groeiden se troch nei't it spoar fierder gien wie.
Banditen
Immen deadwaan yn stedsjes of op ljochtskyndei duëllearje op 'e haadstrjitte, wat oare favorite tema's út westernfilms en -romans binne, kaam likemin in soad foar. Kriminelen bleaune oer it algemien út 'e stedsjes wei, mei't it neilibjen fan 'e wet dêr ornaris folle stranger ôftwongen waard. Ynstee konsintrearren se har op plattelânsgebieten, dêr't de minmachtige en ûnderbetelle wetstsjinners de grutst mooglike muoite hiene mei it identifisearjen, oppakken, fêsthâlden en feroardiele krijen fan misdiedigers. Wol wie it sa dat as se ienris skuldich ferklearre wiene, se ek swier bestraft waarden. Yn 'e grinskriten fan it súdwesten waard in part fan 'e misdieden útfierd troch Meksikanen fan oare kant de grins, dy't mei flugge, opportunistyske ynfallen op 'e blanke kolonisten dêre omparasitearren. Sokke Meksikaanske banditen waarden bandoleros neamd.
Northern Neck
Geografy en demografy
De Northern Neck wurdt yn it easten begrinzge troch de Chesapeakebaai, yn it noarden troch de rivier de Potomac en yn it suden troch de rivier de Rappahannock. De krite omfiemet fjouwer countys, te witten: Lancaster, Northumberland, Richmond en Westmoreland, mei in mienskiplik oerflak fan 1.931 km² en in kustline fan 1.770 km. Soms wurdt ek King George County ta it skiereilân rekkene, wat it oerflak op 2.397 km² bringt. Hoewol't King George County histoarysk yndie ta de Northern Neck hearde, binne de grinzen sûnt dy tiid opskood, sadat in grut diel fan it histoaryske King George County no ta Westmoreland County heart. De Northern Neck hie yn 2007 in befolking fan goed 49.000 minsken (of goed 66.000 minsken as men ek King George County meirekkenet). De befolkingstichtens bedroech 25,6 minsken de km² (King George County ynbegrepen 27,6 de km²).
De Skeakel (Ljouwert)
Skiednis
Yn de tsjerke binne inkelde moderne keunstwurken te sjen. In piipoargel ûntbrekt yn de tsjerke, yn stee dêrfan is der in elektroanysk oargel en in konsertfleugel oanwêzich. .
Albert West
Albert West (folút: Albert Petrus Enricus Gerardus Westelaken; De Bosk, 2 septimber 1949 – Tilburch, 4 juny 2015) wie in Nederlânsk sjonger en muzykprodusint, dy't yn 'e sechstiger jierren syn karriêre begûn as sjonger fan it dûnsorkest The Shuffles. Fanôf 1969 krige er bekendheid as de foaroanman fan dy band. Yn 1973 sette er útein mei in solokarriêre, wêrby't er syn heechtijdagen belibbe yn 'e jierren santich en tachtich. Syn grutste hits wiene Cha-la-la, I Need You, Ginny Come Lately, Don't Leave Me This Summer, Hot Havana Nights en The Way to Amarillo.
Auli‘i Cravalho
Auli‘i Cravalho (útspr.: [aʊ'li:ʔi krə'vɑ:ljo:], likernôch: "au- lii -y kruh- vaal -joo"; Kohala (Hawaï), 22 novimber 2000) is in Amerikaansk aktrise, sjongster en muzikante fan Hawaïaansk komôf. Se waard benammen bekend troch har fertolking fan 'e titelrol yn 'e Disney-tekenfilm Moana, en spile letter as Lilette Suarez yn 'e dramasearje Rise, de dramafilm All Together Now fan Netflix en de romantyske komeedzje Crush.
The Spectacular Now (film)
Prizen
The Spectacular Now wûn yn 2013 ferskate prizen, te witten: de Spesjale Sjuerypriis foar Aktearjen fan it Sundance Filmfestival, de Jeugdsjuerypriis foar Bêste Lange Film fan it Ynternasjonaal Filmfestival fan Seattle, en de priis foar bêste byrol fan in aktrise (foar Shailene Woodley) fan 'e San Diego Film Critics Society. By de Independent Spirit Awards waard Woodley fierders nominearre foar de priis yn 'e kategory bêste aktrise, wylst Scott Neustadter en Michael H. Weber nominearre waarden yn 'e kategory bêste senario.
Searjemoardner
Skiednis
Op it Yndyske subkontinint wie foarôfgeande oan 'e Britske kolonisaasje de thugī-kultus aktyf, dy't yn elts gefal al fan 'e fjirtjinde iuw ôf bestien hawwe moat, en mooglik al fan 'e tolfde iuw ôf. De thugs, de oanhingers fan dy kultus, hongen in ekstreme foarm fan it sjaktisme oan, ien fan 'e haadtûken fan it hindoeïsme, wêrby't se om 'e goadinne Kālī tefreden te stellen strûkrôverij bedreaune dy't mank gie mei in rituële foarm fan moard troch wjirging mei giele sidene sjalen. Men hat berekkene dat der yn 'e likernôch fiifhûndert jier tusken 1340 en 1840 sa'n miljoen minsken troch de thugs fermoarde wêze moatte, wat delkomt op sa'n 2.000 yn 't jier. Ien opmerklik aktyf lid fan 'e sekte, Thug Behram, soe allinnich al 931 minsken ombrocht hawwe.
Denali
Namme
Yn 1975 feroare de Alaska Board of Geographic Names de namme fan 'e berch yn Denali, mar in fersyk fan it Steatskongres fan Alaska oan it federale regear om itselde te dwaan, waard tsjinkeard troch Ralph Regula, in Amerikaansk Kongreslid út Ohio yn waans kiesdistrikt Canton lei, it berteplak fan McKinley. Op 28 augustus 2015 waard omneaming fan 'e Mount McKinley ta de Denali op federaal nivo úteinlings dochs trochfierd troch Sally Jewell, de minister fan Binnenlânske Saken ûnder presidint Barack Obama. De nammeferoaring waard yn Alaska mei ynstimming ûntfongen, mar late ta in protte krityk út Ohio.
Geografy
De Denali leit yn it suden fan 'e Amerikaanske steat Alaska, op 'e grins fan 'e regio's Súdlik Sintraal Alaska yn it suden en it Binnenlân fan Alaska yn it noarden. It is de heechste berch fan it Alaskaberchtme, dat de noardwestlikste útrinner fan 'e Rocky Mountains foarmet. De Denali leit binnen de grinzen fan en dominearret it dernei ferneamde Nasjonaal Park en Wyldreservaat Denali.
Skiednis
Dat artikel krige in protte oandacht, en binne in jier sette in ekspedysje fan berchbeklimmers ôf nei de Denali. Oan it begjin fan 'e simmer fan 1903 besocht rjochter James Wickersham mei fjouwer oaren de berch út it noardwesten wei de beklimmen. Harren besykjen rûn lykwols dea op in fertikale rotswand, de saneamde Wickersham Wall, dy't omreden fan it gefaar foar lawines úteinlik pas yn 1963 foar it earst betwongen wurde soe. Yn 1906 makke de bekende ûntdekkingsreizger Frederick Cook bekend dat er de top fan 'e Denali berikt hie. Dy bewearing waard troch in protte lju leaud, mar troch oaren fan it begjin ôf oan mei erchtinkendheid bejegene. Letter waard bewiisd dat Cook it ferhaal út 'e tomme sûgd hie, wêrby't yn 1951 krúsjaal bewiis levere waard troch Bradford Washburn.
Boaiem (ierde)
De boaiem bestiet sels ek út ferskate lagen, dy't troch harren kleur en gehalte oan humus, faninoar ûnderskaat wurde kinne. It waaksen fan planten hinget ôf fan de mineralen en hoemannichte wetter yn 'e grûn, fan de lucht en de atmosfear. Mikro-organismen yn 'e grûn, de boaiemfloara en -fauna, is wichtich foar it waaksen fan planten. Organismen sette bygelyks stikstof om yn nitraten, dat as fiedingsstof troch planten brûkt wurde kin.
Grûnsoarten ferskille yn harren fruchtberens, struktuer, ensafuorthinne. Guon skaaimerken wurde troch de minske beynfloede, bygelyks de fruchtberens dy't troch bedongjen ferbettere wurde kin. Mei it each op it gebrûk fan de grûn wurdt de grûn klassifisearre neffens in boaiemkaart, dêr't de grûnsoarten fan in gebiet opsteld wurde.
Shillelagh (kneppel)
In shillelagh (útspr.: [ʃᵻ'le:li], likernôch: "sjuh- lee -ly") is in tradisjoneel soarte fan kneppel út Ierlân. De namme is in Ingelske ferbastering fan it Ierske sail éille (útspr.: [salʲ 'e:lʲə], likernôch: "saljeelje"), dat safolle as "fan in rym foarsjoene wylch" betsjut. Dit slachwapen sjocht derút as in stevige knobbige stôk mei in grutte knop oan ien útein. De lingte rint útinoar fan in sa'n 30 sm oant like lang as in gongelstôk. De shillelagh is sterk ferbûn mei de Ierske folkloare.
Summer Knight
Ynhâld
Dan komt de kwestje fan Harry oan 'e oarder. De Merlyn en in oar lid fan 'e Hege Ried, Aleran LeFortier, hawwe swiere krityk op Harry syn hâlden en dragen as fertsjintwurdiger fan 'e Wite Ried fan Tsjoenderij, wêrmei't er de oarloch mei it Reade Hôf útlokke hat (sjoch: Grave Peril). LaFortier makket bekend dat in gesant fan it Reade Hôf, don Paolo Ortega, oanjûn hat dat it Reade Hôf mei gragens frede slute wol, sadree't de Wite Ried Harry útlevere hat, dy't de reade fampieren beskôgje as in moardner dy't de deastraf krije moat. Salang't Harry lykwols de rang fan tsjoender fan 'e Wite Ried hat, kin fan útlevering gjin sprake wêze. Dêrom pleatst de Merlyn fraachtekens by it punt oft Harry dy rang wol ea wier fertsjinne hat. Hy wol de hiele gearkomste stimme litte oer de fraach oft Harry syn rang as tsjoender ôfnommen wurde moat, mar dêr leit Ebenezar McCoy it near op troch in berop te dwaan op syn rjocht as lid fan 'e Hege Ried om 'e stimming te beheinen ta inkeld de sân leden fan 'e Hege Ried.
Om't er no twongen is om dochs ûndersyk te dwaan nei de moard op Ronald Reuel, giet Harry jûns let noch del by syn freondinne Karrin Murphy, it haad fan 'e Spesjale Undersyksienheid fan 'e Plysje fan Chicago. Hy komt har wat oer it mad, en ûntdekt dan wat dat se al trijefearns jier foar him geheim holden hat: dat se in trauma oerholden hat oan 'e magyske oanfal op har troch de warlock Leonid Kravos (sjoch: Grave Peril). Dy krong har nammentlik har geast binnen en liet har de ferskriklikste dingen sjen, en al is Kravos al lang dea en begroeven en hat Harry Kravos syn spûk útinoarskuord dat it weiwaard, dochs lijt Murphy noch altyd ûnder oanhâldende nachtmerjes en sliepeleasheid.
Elaine fertelt him dat DuMorne har in pear wiken foar de konfrontaasje mei Harry har frije wil al ôfnommen hie, en dat se gjin oare kar hie as om DuMorne te helpen. Under it gefjocht mei Harry fersloppen de magyske bannen dy't DuMorne har oplein hie, en koe se har yn in steat fan folsleine betizing út 'e fuotten meitsje ear't Harry it hûs yn ljochte lôge sette. Neitiid socht Elaine in skûlplak en krige se asyl yn it Simmerhôf. Dêrtroch stiet se no djip yn 'e skuld by keninginne Titania, en as se net bewize kin dat Reuel troch in lid fan it Winterhôf fermoarde is, sjocht it der min foar har út. Harry besiket Elaine te bepraten om help te sykje by de Wite Ried, mar Elaine wol neat mei dy organisaasje te krijen hawwe. Dêrmei makket se it harsels tige dreech, want de Wite Ried beskôget alle tsjoenders dy't har net ûnderwerpe oan syn gesach as kriminelen. As Donald Morgan, it haad fan 'e warders fan 'e Wite Ried, ynienen foar Harry syn doar stiet, moat Elaine har dan ek ferbergje yn 'e sliepkeamer. Morgan besiket Harry sa lulk te krijen dat dy him oanfalt, sadat Morgan him deadzje kin. Mar op it lêste stuit kriget Harry foar it ferstân wat der geande is en beseft er dat Morgan troch de Merlyn stjoerd is om him, en dêrmei de problemen mei it Reade Hôf, út 'e wrâld te helpen.
Nei't er Morgan it gat fan 'e doar wiisd hat, en as ek Elaine ôfset is, kin Harry einlings en te'n lêsten wat sliep ynhelje. As er lykwols troch in nachtmerje oer Susan út 'e sliep helle wurdt, bejout er him nei syn laboratoarium, dêr't er Bob om rie freget oangeande de saak-Reuel. Bob is in elemintêre geast fan 'e lucht mei in yngeande kennis fan magy, dy't in skedel bewennet op 'e boekeplanke yn Harry syn laboratoarium. Harry hat him 'urven' fan DuMorne, en as er Bob fertelt dat Elaine noch libbet, is Bob net botte ferheard om't er Harry al jierrenlang foarholden hat dat dat skoan kinne soe. Wat Reuel oangiet, fertelt Bob dat de man de Simmerridder wie. Sawol it Simmerhôf as it Winterhôf hawwe in minske dy't de keninginnen bejeftigje mei boppenatuerlike macht om as harren fêste fertsjintwurdiger yn 'e minsklike wrâld te fungearjen. Ronald Reuel beklaaide dy posysje foar it Simmerhôf.
De Simmerfrouwe beslút dat Harry tefolle wit, en dat er dea moat. Elaine bynt him mei in betsjoening en Aurora makket de grûn ûnder syn fuotten ta driuwsân dêr't er yn fuortsakket. Sa litte se him efter. As er lykwols frijwol hielendal yn it driuwsân weisakke is, ûntdekt Harry dat Elaine mei opsetsin deselde betsjoening brûkt hat dy't se eartiids as bern by harren oefenings brûkten, en dat er wit hoe't er loskomme moat. Nei't er himsels befrijd hat fan sawol de betsjoening as it driuwsân, moetet er de Poartewachter fan 'e Wite Ried fan Tsjoenderij, dy't ûnder syn beproeving in eachje yn it seil holden hat. Hy jout Harry in lyts stikje stien dat ôfbrutsen is fan 'e Stiennen Tafel, sadat Harry dat plak weromfine kin. Harry keart werom nei Chicago, dêr't er Billy en de Alpha's om help freget en noch wat oare tariedings docht. Mei de wearwolven komme ek de healbloed-ierdgeasten Meryl en Fix, dy't helpe wolle. Ear't se lykwols ôfsette kinne nei it Nevernever, wurde se besketten, wêrby't Meryl lichtferwûne rekket. De Tigerinne dûkt wer op en wol diskear foargoed mei Harry ôfweve, mar de wolven falle fan efteren op har oan en skuorre de ghoul útinoar. Dêrop bringt ien fan 'e wolven Harry, Meryl en Fix by de skerpskutter dy't hieltyd al mei de Tigerinne gearwurke. Dat blykt nimmen minder te wêzen as Ace, de fjirde healbloed-ierdgeast. Hy jout ta dat er beskerming tsjin Maeve socht hat by it Reade Hôf, en dat de priis foar dy beskerming de dea fan Harry wie. Hoewol't it by de oanfal yn 'e Walmart wol liek as wurken de Tigerinne en Ace gear mei Grum en it plantemeunster, wiene it eins twa aparte oanfallen op Harry dy't tafalligerwize tagelyk útfierd waarden. Meryl jout Ace in pear flinke wâden yn 't liif en hjit him op te donderjen.
Jos van Manen Pieters
Jos van Manen Pieters (Zaandam, 21 maart 1930 – Ede, 1 febrewaris 2015) wie in Nederlânsk skriuwster dy't fral ferneamd waard fan har 'kristlike' famyljeromans.
Draft Day
Plot
De Seattle Seahawks hawwe by dizze draft it rjocht op 'e earste kar yn 'e earste omgong. Harren algemien direkteur, Tom Michaels, beslút syn foardiel te dwaan mei de druk dêr't Weaver ûnder stiet, troch oan te bieden om mei him te ruiljen: de earste kar yn 'e earste omgong fan 'e Seahawks dit jier tsjin 'e sânde kar fan 'e Browns yn 'e earste omgong dit jier mei dêropta de kar yn 'e earste omgong fan 'e Browns de folgjende trije jier. Dat is in tige hege priis, mar it soe Weaver by steat stelle om 'e heech oanskreaune quarterback Bo Callahan foar de Browns te kiezen. Hy slacht it oanbod yn 't earstoan ôf, mar Anthony Molina, de eigner fan 'e Browns, set him ûnder druk om by de draft 'wat spektakulêrs' te dwaan. Mei dêrom giet Weaver úteinlik dochs akkoart mei it foarstel fan Michaels.
Untfangst
Op 'e webside Rotten Tomatoes, dy't resinsjes sammelet, hie Draft Day in boppegemiddeld goedkarringspersintaazje fan 59%, basearre op 153 ûnderskate resinsjes. De konsensuskrityk fan 'e webside, gearstald út al dy resinsjes, stelt: "It is bêst oangenaam foar sportfanaten en Costner-fans, mar oer it algemien makket Draft Day syn titel net wier om't [de film] tefolle fertrout op it soarte formulemjittige fertellen fan in ferhaal dêr't inkeld statistisy fan hâlde." Op Metacritic, de wichtichste konkurrint fan Rotten Tomatoes, behelle de film in goedkarringspersintaazje fan 54%, basearre op 33 resinsjes.
Demon
Kristendom
Yn 'e Bibel wurdt oan demoanen in beskate boaze macht oer folken en lannen takend, de saneamde 'kweageasten yn 'e himelske gewesten' dêr't de apostel Paulus it oer hat yn syn Brief oan de Efeziërs (haadstik 6) en dy't ek op it aljemint komme yn it boek Daniël (haadstik 10). Yn 'e praktyk kaam dizze sjenswize derop del dat de kristenen de goaden fan heidenske religyen lyksloegen mei demoanen.
Noard-Dútslân
Skiednis
Der is lykwols ek in skieding tusken it noardwesten en it noardeasten fan Dútslân. Yn de Iere Midiuwen wennen der noch Slavyske folken, sa as de Abodriten en Wilzen, yn it noardeasten oant yn eastlik Sleeswyk-Holstein ta. Letter nei de Eastkolonisaasje rekke it fiere noardeasten (East-Prusen, Pommeren en Brandenburch) ûnder bestjoer fan de Dútske Oardersteat en letter Brandenburch-Prusen. It eilân Rügen, parten fan Foarpommeren en Sleeswyk-Holstein rekken ûnder Deensk en Sweedsk bestjoer. It noardwesten wie it thúslân fan de stammen fan de Friezen en de Saksen, en letter fan it stamhartochdom Saksen (stifte yn 804), de Nederrynsk-Westfaalske Kreits (1500) en de Nedersaksyske Kreits (1512).
Niš
Midsiuwen oant de Moderne Tiid
Yn 1385 kaam Niš by de fal fan it Servyske Ryk, en nei in belis fan fiifentweintich dagen troch sultan Moerad I, by it Osmaanske Ryk te hearren. It waard yn 1443 noch foar koarte tiid troch de Serven weromwûn, mar fan 1448 ôf stie it 241 jier lang ûnder Osmaanske hearskippij. Yn dat tiidrek wie Niš in sintrum foar it Turkske militêre sawol as boargerlike bestjoer fan 'e krite, oant 1846 as it haadplak fan 'e eyalet Roemeelje, dêrnei oant 1864 as haadplak fan 'e eyalet Niš en úteinlik oant 1878 as haadplak fan 'e vilayet fan 'e Donau. Under de Grutte Turkske Oarloch foel de stêd yn 1689 yn 'e hannen fan in Eastenryksk leger, mar it jiers dêrop waard it troch de Osmanen werovere. Yn 1737 foel de stêd fannijs yn Eastenrykske hannen, mar doe kearden de Osmanen noch datselde jiers alwer werom.
Berkeley (Ingelân)
Berkeley is it berteplak fan Edward Jenner. Kening Edward II fan Ingelân waard yn 1327 deadien yn it kastiel fan Berkeley.
Santee (Nebraska)
Demografy
Neffens gegevens fan 'e folkstelling fan 2010 wie doe fan 'e befolking fan Santee 3,2% âlder as 65 jier en 45,4% jonger as 18 jier. Fierders bestie 20,0% fan 'e húshâldings út ien persoan. Ut âldere gegevens, út 2000, die bliken dat doe 47,5% fan 'e befolking ûnder de earmoedegrins libbe (foar it befolkingssegmint fan boppe de 65 jier sels 53,8%). Wat de etnyske opbou fan 'e befolking oangiet, dy wie yn 2010 sa: 92,5% Yndianen; 7,3% blanken; 0,2% oaren of fan mingd etnysk komôf.
McMinnville (Oregon)
In wichtige toeristyske attraksje is it Evergreen Aviation Museum, dêr't ûnder oaren Howard Hughes syn Spruce Goose te sjen is, de grutste fleanmasine mei propelleroandriuwing yn de wrâld. It museum hat fierders in soad tastellen dy't yn Amearika's oarloggen yn de 20e iuw brûkt waarden.
It simmerfestival Turkey Rama lûkt alle simmers in soad besikers; by dit festival wurdt de tradysje fan it barbecueë fan kalkoen yn eare holden.
Demografy
McMinnville hat sa'n 9.367 húshâldings en 6.463 famyljes.
Fokker S.14
Produksje
De iennichste bestellingen foar de S.14 kamen fan de Nederlânske loftmacht dy't totaal 20 ûntfong. Dy krigen de nûmers L-1 o/m L-20. It earste tastel fan dy rige waard 3,5 jier nei de earste flecht fan it prototype ôflevere.
Flodder in Amerika!
Plot
As Johnnie de koffer fan Sjakie iepenet, fynt er yn dy syn aginda in tillefoannûmer yn New York. It blykt fan Sjakie syn Amerikaanske kollega's te wêzen, by wa't Sjakie him ûnderwilens melden hat. Sjakie hjit de Flodders te bliuwen dêr't se binne en hastiget him nei bûten om nei Central Park ta. As er einlings in taksy oanholden hat, wurdt er lykwols fansiden treaun troch in New Yorker dy't de taksy stelt. Sjakie komt ûngelokkich telâne en ferliest syn bril troch it roaster fan in rioelputsje. As er him besiket werom te krijen, komt er mei de earm fêst te sitten. Foarbygongers slane gjin acht op syn fersiken om help of goaie him wat losjild ta om't se him foar in bidler hâlde. Nei dêr oerenlang lein te hawwen, wurdt Sjakie ek noch troch twa dieven berôve fan syn beurs en syn skuon. Pas tsjin 'e jûn wurdt er losholpen troch in âlde swerver, dy't him foar in waarm miel meinimt nei in skûle fan it Leger des Heils. As dêr slaanderij tusken de oare dakleazen útbrekt, ferberge Sjakie en de swerver harren ûnder har tafel, dêr't se net folle letter oantroffen wurde troch de tahastige plysje. Om't alle oare dakleazen útnaaid binne foar't de plysje arrivearre, wurde sy beiden foar dejingen holden dy't de boel koart en klien slein hawwe, dat se ferdwine foar fjouwer dagen efter de traaljes.
Smoke Bitten
Smoke Bitten (letterlik: "[troch] Reek Biten") is it tolfde diel fan 'e Mercy Thompson-rige fan 'e Amerikaanske skriuwster Patricia Briggs. It is in fantasyroman fan it subsjenre fan 'e urban fantasy, dy't skreaun is yn it ik-perspektyf. It boek ferhellet oer de Amerikaanske monteur Mercedes "Mercy" Thompson, in jonge frou fan heal-Yndiaansk komôf dy't harsels feroarje kin yn in prêrjewolf. Yn Smoke Bitten krije Mercy, har man Adam en har freonen te krijen mei in meunster dat ûntsnapt is út 'e parallelle wrâld Underheuvel, wylst tagelyk in groep ferstjitten wearwolven de ridel besiket oer te nimmen. Smoke Bitten waard foar it earst publisearre yn 2020, yn 'e foarm fan in hardcoveredysje, troch de Newyorkske útjouwerij Ace Books.
Nasjonaal Park Yellowstone
Skiednis
Yn 1859 late Bridger in ekspedysje fan lânmjitters yn 'e tsjinst fan 'e Amerikaanske oerheid, ûnder lieding fan kaptein William F. Raynolds, nei Yellowstone ta, en it ferslach fan dy ekspedysje waard yn it Easten beskôge as de earste betroubere beskriuwing fan it gebiet. Fierdere organisearre ekspedysjes nei de krite waarden lykwols oant de ein fan 'e 1860-er jierren opholden troch de Amerikaanske Boargeroarloch. De earste yngeande ferkenning fan Yellowstone waard yn 1869 ferrjochte troch de Cook-Folsom-Peterson-ekspedysje. Fierder ûndersyk waard yn 1870 dien troch de Washburn-Langford-Doane-ekspedysje, dy't laat waard troch Henry D. Washburn, de lânmjitter-generaal fan Montana. Yn 1871 waarden troch de Geologyske Ekspedysje fan Ferdinand V. Hayden de earste foto's fan it gebiet makke. Op grûn fan 'e befinings fan dy trije ekspedysjes oppenearren ferskate ynfloedrike persoanen, wêrûnder de abbekaat Cornelius Hedges, de territoriale gûverneur fan Montana Thomas F. Meagher en it kongreslid William D. Kelley, dat Yellowstone in beskerme status krije moast om it foar it neigeslacht te behâlden.
Geografy
It Nasjonaal Park Yellowstone beslacht in oerflak fan 8.983,2 km², en is dêrmei grutter as de Amerikaanske steaten Delaware of Rhode Island. It park leit op it Yellowstone-plato, dat in gemiddelde hichte fan 2.400 m hat en oan hast alle kanten omjûn wurdt troch dielen fan 'e Sintrale Rocky Mountains, wêrûnder it Gallatin-berchtme yn it noardwesten, it Beartooth-berchtme yn it noarden, it Absaroka-berchtme yn it easten, it Teton-berchtme yn it súdwesten en it Madison-berchtme yn it westen. Dy berchtmen binne tusken de 2.700 en de 3.400 m heech. It heechste punt yn it park is Eagle Peak, op 3.462 m, en it leechste punt is oan 'e igge fan 'e beek Reese Creek, op 1.610 m.
Smoke Bitten
Ynhâld
As Mercy letter yn har garaazje oan Zee, har âlde baas, freget oft dy wit hokfoar wêzen de reekdemon is, antwurdet er ûntkennend. Zee, eins Siebold Adelbertsmiter, is de hjoeddeistige identiteit fan 'e Dûnkere Smid fan Drontheim, in oerâlde metaalbewurkjende ierdgeast fan grutte macht. Syn heal-minsklike soan Tad wurket foar Mercy as monteur, en Zee mei sels ek noch graach ris yn 'e garaazje ompiele. Zee heart raar op fan wat Mercy him fertelt oer de hannelswize fan 'e reekdemon. It wêzen moat in slachtoffer bite om it lichem fan dat slachtoffer binnenkringe te kinnen mei in magy dy't himsels manifestearret yn 'e foarm fan reek, wêrnei't er sels it lichem fan it slachtoffer oernimme kin. Dêrnei moat er dat lichem brûke om oaren te deadzjen om oan genôch macht te kommen om it lichem ôftankje te kinnen en dochs sels it stal oan te nimmen fan dat lichem. De magyske macht dy't de reekdemon brûkt hat, liket derop te wizen dat er ien fan 'e machtigere ierdgeasten is, mar Zee fertelt dat stalferwikselingsmagy ornaris assosjearre is mei de mindere ierdgeasten. Hy ornearret ek dat it feit dat it wêzen de frachtwein mar foar de helte ferstienne hat, betsjut dat er net de macht hie om it hielendal te dwaan. Dat is wierskynlik ek de iennichste reden dat er Mercy en George net yn stien feroare hat. Neffens Zee liket de wurking fan 'e macht fan 'e reekdemon suver wol basearre te wêzen op it gebrûk fan in magysk foarwerp, wêrby't it resultaat fan eltse stap in folgjende stap mooglik makket.
Nasjonaal Park Yellowstone
Floara en fauna
De bizonkeppel fan it Nasjonaal Park Yellowstone is âldste en grutste keppel yn publyk besit yn 'e Feriene Steaten. De wolven yn it park waarden tusken 1914 en 1935 mei opsetsin útrûge om 'e wapitykeppels te beskermjen. Neitiid waard de prêrjewolf it wichtichste rôfdier fan it park, mar dy is net mânskernôch om grutte gersiters te bejeien, mei as resultaat dat de populaasjes harten en bizons wat langer wat minder fit waarden om't de sike en swakke eksimplaren trochlibben en har fuortplantsje koene. Yn 1995 en 1996 waard besletten ta reyntroduksje fan 'e wolf troch eksimplaren út Kanada wei te heljen. Dêr wie yn 't earstoan in protte wjerstân tsjin fan 'e befolking fan it plattelânsgebiet om it park hinne. Tsjin 2005 libben der 13 wolveridels yn Yellowstone, mei yn totaal 118 wolven.
Smoke Bitten
Ynhâld
Wylst Mercy koarte tiid letter mei Adam yn har garaazje is, ferliest dy syn selsbehearsking en feroaret net yn in wearwolf, mar yn in reuseftich, ôfsichtlik meunster fan wol 2.70 m lang, mei in reade hûdskleur, in keale sturt, útsteande earen en ûnbidige kaken en klauwen. Soks is noch nea earder bart, en it is blykber in fysike manifestaasje fan 'e geastlike problemen dêr't Adam mei kampt. Hy wol himsels fan kant meitsje, mar dêr leit Mercy wolfergoed it near op. Se lûkt har werom nei it mystike plak yn har holle dêr't se alle bannen sjen kin dy't tusken har en oaren besteane, lykas mei de wolven fan 'e ridel, mei Stefan en fansels de mystike houliksbân mei Adam. Yn dat plak kin se kommunisearje mei Adam syn wolf, dy't har fertelt dat de hekse Elizaveta, krekt foar't Adam har deade (sjoch: Storm Cursed), in flok oer him útspriek mei de wurden: "Bist it meunster dêr'tst al fan tochtst datst it wiest." Dêrmei rekke se Adam op syn swakke plak, want hy beskôget alle wearwolven útsoarte as meunsters, en hy wie sadwaande dochs al oanhelle mei in beskate selswalging. De wolf warskôget har dat de flok stadichoan terrein wint. Mercy wit net wat se dêroan dwaan moat.
As se letter mei moaipraten Tilly útkloarket oer de reekdemon, jout dy ta dat sy it wêzen it fermogen jûn hat om 'e lichems fan oaren te besetten, mei as doel om him makliker fan stal feroarje te litten. Dêrta moast er syn slachtoffer bite en in skoftke besette om oan it nije stal te wennen, en dêrnei koed er sels dat stal oannimme. Allinnich, it wurke net om't de reekdemon fan himsels net oer genôch magy beskikte, dat Tilly (Underheuvel) loste dat op troch him oan bykommende magy te helpen troch it deadzjen fan oaren. Se fertelt ek hoe't de reekdemon twongen wurde kin om te hantsjebakken: hy hat in geheim, en as jin him fertelle kinne wat dat geheim is, hat er gjin oare kar as om in oerienkomst te sluten.
Reade lynks
Fretten
De reade lynks kin in hiel hoart sûnder iten, mar as er in proaidier pakt hat, nimt er dan ek danich yn. De meast foarkommende proaien binne de Floaridaknyn (Sylvilagus floridanus), de Amerikaanske hazze (Lepus americanus) en oare knine- en hazzesoarten. Yn it Amerikaanske Suden foarmje ek katoenrotten in tige wichtich ûnderdiel fan it menu. Dêrby is de reade lynks in folle opportunistysker jager as de Kanadeeske lynks (Lynx canadensis), en fret er faak wat er krije kin. Dêrûnder binne lytse of jonge harten, mar ek oare karnivoaren, lykas de fiskmarter (Martes pennanti), de foks (Vulpes vulpes), de Amerikaanske nerts (Neovison vison), stjonkdieren, lytse hûnen, hûskatten en soms skiep en geiten.
Undersoarten
Der binne 13 (stân fan saken yn 2016) erkende ûndersoarten fan 'e reade lynks. Dy yndieling leit bleat oan krityk, mei't de ûnderlinge ferskillen minym binne en der net folle dúdlike geografyske skiedslinen oanjûn wurde kinne. De ûndersoarten binne:
Iepenbiering fan Elía
De Iepenbiering fan Elía is in algemien as apokryf beskôge religieus geskrift, besibbe oan it Alde Testamint fan 'e Bibel, wêryn't in fizioen optekene is dat de ferteller neffens eigen sizzen skonken wêze soe troch in ingel fan God. It is yn twa ûnderskate ferzjes oerlevere: in fragmintaryske Koptyske kristlikenien, en in Hebriuwske joadskenien. De titel is ûntliend oan it gauris foarkommen fan 'e namme fan 'e Aldtestamintyske profeet Elía yn 'e tekst, mar der is neat dat suggerearret dat dy as skriuwer bedoeld is.
Ynhâld
De Koptyske, kristlike ferzje fan 'e Iepenbiering fan Elía bestiet eins út fiif wurken dy't oarspronklik nei alle gedachten los faninoar bestien hawwe, mar dy't hjir oaninoar redigearre binne. De earste dêrfan is in traktaat oangeande fêstjen en gebed, folge troch in "profesije" oer de Alde Assyriërs, oangeande foarfallen dy't feitlik har beslach al krigen hiene doe't de tekst skreaun waard. De Assyryske kening dy't hjirby neamd wurdt, is noch net mei wissichheid identifisearre. As trêde is der in foarsizzing fan 'e komst fan in takomstige "soan fan 'e wetteleazens", dy't letter op 'e nij redigearre is troch in kristlike wurker om nei de Antykrist te ferwizen. It fjirde diel is in ferslach fan it martelderskip fan 'e Aldtestamintyske figueren Elía en Henoch, fan 'e Nijtestamintyske Tabita of Dorkas (dy't neamd wurdt yn 'e Hannelingen fan de Apostels), en fan sechstich oaren. It lêste part ferhellet oer de ferdylging fan 'e "soan fan 'e wetteleazens" nei it Lêste Oardiel, en is op 'e nij letter troch kristlike hannen werredigearre om nei de Antykrist te ferwizen.
11stêdeswimtocht (2018)
De 11stêdeswimtocht (Nederlânsk en offisjeel: 11stedenzwemtocht) wie in evenemint dat yn 'e Nederlânske provinsje Fryslân holden waard yn augustus 2018, op inisjatyf fan 'e swimmer en Olympysk kampioen Maarten van der Weijden. Dyselde woe yn ien lange maratontocht troch iepen wetter by alle Fryske alve stêden lâns swimme. Hy liet him dêrfoar sponsorje en besocht sa jild yn te sammeljen foar it goede doel KWF Kankerbestriding, mei't er yn it ferline sels kanker hân hie. Oanlieding foar dit sportbarren wiene de skuldgefoelens dy't Van der Weijden nei eigen sizzen hie om't hy fan 'e sykte genêzen wie, wylst sa'n protte oaren der oan kamen te ferstjerren. Uteinlik slagge it Van der Weijden net om 'e hiele Alvestêderûte ôf te lizzen, en moast er by Burdaard syn besykjen foartidich ôfbrekke. Yn 2019 besocht er it op 'e nij.
De tocht
Van der Weijden wie tsjin dy tiid hast in fol etmel ûnderweis. Hy hie sa'n soad pine dat er it tusken Hylpen en Warkum (dêr't er úteinlik omtrint 7.30 oere arrivearre) mar oerjaan woe. Nei in skoft fan trije oeren wie it, sa't se dat yn 't foar ôfsprutsen hiene, syn frou Daisy dy't him moed ynprate en derfoar soarge dat er syn tocht ferfette. Tsjin 'e tiid dat er omtrint 11.30 oere Boalsert berikte, gie it alwer in bytsje better. Wol seach Van der Weijden noch ferskriklik op tsjin 'e saneamde Hel fan it Noarden, it lange stik tusken Frjentsjer en Dokkum, en dêrom rôp de organisaasje it publyk op om him dêr oan te moedigjen.
Stânbyld
Op 15 juny 2019 waard yn 'e haven fan Burdaard, by it plak dêr't Van der Weijden in jier earder syn besykjen om de Alvestêdetocht te swimmen, opjaan moast, in stânbyld fan him ûntbleate. It bestiet út in holle en ien skouder en earm, dy't boppe in horizontaal flak útkomme dat it wetter foarstelt. It waard makke troch keunstner Hans Jouta út Ferwert, dy't sels it inisjatyf naam ta it meitsjen en pleatsen fan it stânbyld. Syn plan krige yn brede stipe ûnder de befolking fan Burdaard. De ûntbleating fan it byld waard ferrjochte troch wethâlder Pytsje de Graaf fan Noardeast-Fryslân. Van der Weijden wie útnûge, mar koe net komme fanwegen de tarieding foar syn nije 11stêdeswimtocht.
Into the Woods (film)
Prizen
Into the Woods waard yn 2015 nominearre foar trije Oscars, yn 'e kategoryen bêste byrol fan in aktrise (Meryl Streep), bêste produksje-ûntwerp en bêste kostúmûntwerp. By de Golden Globes waard de film ek yn trije kategoryen nominearre: bêste film (musical of komeedzje), bêste aktrise yn in musical of komeedzje (Emily Blunt) en bêste byrol fan in aktrise (Meryl Streep). Fierders waard Into the Woods nominearre foar in AACTA International Award, twa BAFTA's, in Empire Award, in Kids' Choice Award en in Screen Actors Guild Award.
Edward Gustave Mathey
Tsjinst ûnder de Yndiaanske oarloggen
Neitiid tsjinne Mathey yn 1877 yn 'e Nez Persé-Oarloch, wêrby't er yn 'e Slach by Canyon Creek, yn westlik Montana, tsjin 'e Nez Persé focht. Op 30 septimber fan dat jier waard er befoardere ta kaptein. Yn 1878 en 1879 wied er legere yn Fort Totten, yn Noard-Dakota.
Filla
Etymology
It wurd 'filla', nettsjinsteande de dûbele l almeast útsprutsen mei de y fan "byt" ynstee fan de i fan "bit", komt fan it Latynske villa, mei fierhinne deselde betsjutting fan in grut, frijsteand hûs.
Birkenfeld (Landkreis)
Stêden en gemeenten
Ferbânsfrije stêd: Idar-Oberstein
Protestantske tsjerke fan Skarsterbrêge
Skiednis
By de befrijing fan Nederlân yn 1945 waard der by de tsjerke fûl fochten tusken Kanadezen en Dútsers. Under de gefjochten rekke ek de tsjerke skeind. De toer moast yn 1998 restaurearre wurde fanwegen lekkaazje yn de muorren, noch in gefolch fan de skea dy't ûntstien wie troch de kûgelgatten út 1945.
Hann. Münden
Namme
De tafoeging Hann. ferwiist nei it keninkryk Hannover, dêr't Münden yn de 19e iuw by hearde en is nedich om betizing mei it Westfaalske Minden út te sluten. Sûnt 1971 is de namme offisjeel "Hann. Münden". It is net allinne in ôfkoarting mear, mar de namme wurdt ek sa útsprutsen.
Richard Gibson (akteur)
Neist dy rol hie er net in protte oare rollen. Ek nei it ophâlden mei 'Allo 'Allo! ferskynde Gibson net folle mear yn oare rollen op tillefyzje.
Albatros D.II
De Albatros D.II fan de Albatros Flugzeugwerke wie yn 1916-1917 ien fan de Dútske standertjager. It wie in tige stabile en tige manûvrearbere fleanmasine dy't mei de Fokker D.II, ien fan de wichtichste oarsaken fan it ferlies fan de loftoerhearsking oan it westfront fan de alliearden yn de Earste Wrâldoarloch. De Albatros wie bewapene mei twa Spandau-masinegewearen.
Iepenbiering fan Sefanja
Yn 'e mande mei oare fragminten, dy't letter oankocht waarden troch it Staatliche Museum te Berlyn, waarden dy beide manuskripten yn 1899 troch de Dútske wittenskipper Georg Steindorff identifisearre as de missende Iepenbiering fan Sefanja, in oar ferlern tocht geskrift, de Iepenbiering fan Elía, en in ûnbekende tekst, dy't er de Anonime Iepenbiering neamde. Neier ûndersyk hat útwiisd dat de Anonime Iepenbiering nei alle gedachten in ûnderdiel is fan 'e Iepenbiering fan Sefanja. De beide manuskripten binne skreaun yn it Koptysk; de iene, yn it Achmimyske dialekt, datearret út 'e iere fjirde iuw, wylst de oare, yn it Sahidyske dialekt, weromgiet op 'e iere fyfde iuw. De oarspronklike taal wie foar 't neist Gryksk, en it wurk moat nei 100 f.Kr. en foàr it jier 70 skreaun wêze.
Ynhâld
It wichtichste part fan it fizioen fynt plak op in berch, dêr't foar in brûnzene poarte de ingels fan God dwaande binne mei it opskriuwen fan alle goede dieden fan 'e libbenen, wylst de ingels fan 'e duvel al harren sûnden notearje. As nei de dea de sielen fan 'e lju dêrhinne brocht wurde, wurde de goede dieden tsjin 'e sûnden ôfweage, en wurdt op dy manear besletten oft in siel nei it ivige paradys gean sil of nei ivich ûnk en lijen yn 'e fjurren fan 'e hel. Sefanja sjocht oer syn skouder de duvel sels, dy't him fersline wol, mar as er ta God bidt om útkomst, stjoert dy de ingel Eremiël om him te rêden. Twa boekrôlen wurde foarlêzen, ien mei Sefanja syn goede dieden en ien mei syn sûnden; syn goede deaden weagje swierder as syn sûnden, dat hy mei de rivier oerstekke nei de himel.
Sêfte pornografy
Sêfte pornografy of soft porno is in foarm of sjenre fan pornografy wêrby't it giet om simulaasjes fan geslachtsmienskip, wylst der gjin echt geslachtsferkear plakfynt. De froulike geslachtsdielen wurde dan yn 'e regel wol (flechtich) sjen litten, mar de manlike net of hast net. Dit yn tsjinstelling ta hurde pornografy of hard porno, wêrby't ekplisyt penetratyf geslachtsferkear werjûn wurdt. By sêfte pornografy wurdt faak it ien of oar brûkt om dielen fan bylden dy't as te eksplisyt beskôge wurde, te ferbergjen, lykas lang hier, hannen of oare lichemsdielen, of sekuer pleatste eleminten op 'e foargrûn fan 'e sêne, lykas planten of fruitskalen.
Malibu (Kalifornje)
Malibu (útspr.: ['mælɪbu:], likernôch: " mel -luh-bûû"; Spaansk: Malibú, útspr.: [mali'bu], likernôch: "ma-li- bû ") is in stêd en gemeente yn it súdlike diel fan 'e Amerikaanske steat Kalifornje, fuort bewesten Los Angeles. De stêd strekt him oer in lingte fan 34 km út by de kust fan 'e Stille Oseaan lâns, en stiet bekend om syn oangename klimaat, syn strannen, en it feit dat der in protte ferneamde persoanen út 'e filmyndustry fan Hollywood wenje. Malibu leit oan 'e Pacific Coast Highway. As plak waard it yn 1926 stifte, en yn 1991 krige it de status fan stêd. Neffens in offisjele skatting út 2018 wennen der dat jiers krapoan 13.000 minsken.
Skiednis
Yn 1926 rjochte frou Rindge in lyts keramykfabryk op yn in besykjen om it ferkeapjen fan har lân foar te kommen. Op it hichtepunt wiene dêr mear as hûndert man oan it wurk. Der waarden dekorative tegels makke dy't brûkt waarden yn in protte rikeljushuzen yn Los Angeles en Beverly Hills, en dy't tsjintwurdich tige sochte samlersitems wurden binne. Yn 1931 waard it fabryk sa goed as ferwoastge by in brân, en hoewol't it yn 1932 wer opboud waard, koe it de holle net boppe wetter hâlde yn 'e Grutte Depresje fan 'e 1930-er jierren. In goed foarbyld fan it gebrûk fan 'e tegels is it Adamson House, in filla fan fyftich keamers dy't yn 'e 1920-er jierren boud waard oan 'e kust fan 'e Lagune fan Malibu as nije residinsje foar de famylje Rindge, mar dy't troch finansjele swierrichheden net ôfkaam. Yn 1942 waard it gebou ferkocht oan 'e Fransiskaanske Oarder, dy't it ôfbouwe liet en der in retrêtelokaasje fan makke. It waard yn 1970 troch brân ferwoastge, mar weropboud en foar in grut part foarsjoen fan 'e orizjinele, út 'e ruïne rêden tegels. Tsjintwurdich is it in monumint dat opnommen is yn it Nasjonaal Register fan Histoaryske Plakken.
Mercedes Carrera
Libben en karriêre
Under har karriêre hat Carrera gearwurke mei kollega-aktrises as Bridgette B, Lexi Belle, Ana Foxxx, Keisha Grey, Allie Haze, Shyla Jennings, Julia Ann, Kendra Lust, Riley Reid en Daisy Summer, en mei manlike tsjinspilers as Mike Adriano, Mick Blue, James Deen, Erik Everhard, Manuel Ferrara, Tommy Gunn, Kieran Lee, Ramon Nomar, Lexington Steele, Criss Strokes en Bruce Venture.
Loes Schellekens
Loes Schellekens (De Jouwer, 1955) is in Fryske keunstner dy't bylden, peinjes en skilderijen makket.
Voivod
2001 oant en mei 2006
Voivod tocht yn 2001 efkes oan ophâlden, mar op dat stuit kearde sjonger Snake werom by de band. De folgjende ynkarnaasje fan Voivod bestie út trije fan de fjouwer oprjochters: sjonger snake Piggy op gitaar en Away, drums tegearre mei bassist Jasonic oftewol Jason Newsted earder fan Metallica en Flotsam & Jetsam.
Gonzopornografy
Gonzopornografy is útfûn troch de Amerikaanske pornoakteur, -regisseur en -produsint John Stagliano, de eigner fan Evil Angel, ien fan 'e grutste filmstudio's út 'e Amerikaanske pornoyndustry, dy't der mids jierren tachtich mei begûn. In bykommend foardiel is dat gonzo folle goedkeaper makke wurde kin as konvinsjonele pornografy; alles wat nedich is, is in lytse handheld-fideokamera, wylst men foar konvinsjonele porno ien of mear kameralju, in lûdsman, in regisseur en withoefolle oare crew-leden brûke moat.
Penthouse (tydskrift)
Skiednis
Yn 1998 begûn de Penthouse as reäksje op 'e delgeande ferkeapsifers ek pornografyske foto's te pleatsen, dêr't echte orale, faginale en anale penetraasje op te sjen wie, te begjinnen mei bylden fan 'e beruchte Stolen Honeymoon-sekstape fan aktrise Pamela Anderson en Mötley Crüe-drummer Tommy Lee.
Skandalen
It septimbernûmer fan 'e Penthouse út 1984 joech nochal wat opsjoch. Yn it foarste plak wie de Pet fan dy moanne de beruchte Traci Lords, dy't doe noch oan it begjin stie fan har karriêre as pornografysk aktrise. Jierren letter kaam út dat se de hiele pornoyndustry en in ferskaat oan oerheidsynstânsjes foar de gek holden hie mei in fakkundich ferfalske identiteitsbewiis, en dat se yn 1984 noch mar fyftjin jier west hie. Yn itselde nûmer stie ek de neakenfotografyske rapportaazje oer Vanessa Williams, dy't letter keazen waard ta Miss America, mar wa't dy titel wer ûntnommen waard nei't oan it ljocht kaam dat se foar de Penthouse posearre hie.
Nasjonaal Park en Wyldreservaat Denali
Geografy
It oerflak fan it Nasjonaal Park en Wyldreservaat Denali beslacht yn totaal 24.463,9 km², wêrfan't 19.185,8 km² it nasjonaal park foarmet (it Nasjonaal Park Denali) en 5.278,1 km² it nasjonaal wyldreservaat (it Nasjonaal Wyldreservaat Denali), dat yn twa net opinoar oanslutende dielen yn it noardwesten en it súdwesten oan it nasjonaal park grinzget. It noardwestlike diel omfettet de marrekrite by de Highpower Creek en de rivier de Muddy, wylst it súdwestlike diel it heechberchtme fan it Alaskaberchtme om 'e Mount Dall hinne beslacht. It ferskil tusken it wyldreservaat en it park is dat yn it park inkeld de lânseigen befolking fan it gebiet foar it eigen libbensûnderhâld jeie mei, wylst yn it wyldreservaat troch eltsenien foar alle doelen (yn haadsaak ferdivedaasje) jage wurde mei.
Skiednis
Op 3 desimber 1915 krige it plan fan 'e Boone and Crockett Club de stipe fan James Wickersham, de ôffurdige fan it Territoarium Alaska yn it Amerikaansk Kongres. Dêrnei waard it foarlein oan Stephen Mather, de ûnderminister fan Binnenlânske Saken, dy't der fuortendaliks syn goedkarring oan hechte. Yn april 1916 waard in wetsfoarstel ta de oprjochting fan in nasjonaal park yn it Amerikaansk Hûs fan Offurdigen yntrodusearre troch Wickersham en yn 'e Amerikaanske Senaat troch senator Key Pittman fan Nevada. Nei in soad lobbyen waard it wetsfoarstel op 19 febrewaris 1917 definityf goedkard, wêrnei't presidint Woodrow Wilson der troch syn ûndertekening in wet fan makke en sa it Nasjonaal Park Mount McKinley kreëarre.
Iepenbiering fan Serûbbabel
Ynhâld
Yn 'e Iepenbiering fan Serûbbabel kriget Serûbbabel in fizioen wêryn't er troch de ingel Metatron nei Ninevé, de "stêd fan it bloed", tabrocht wurdt. De tekst makket dúdlik dat "Ninevé" symboal stiet foar Rome, al is it wierskynlik dat Rome hjir wer Konstantinopel, de haadstêd fan it Byzantynske Ryk, fertsjintwurdiget, mei't de Joaden yn Palestina tsjin 'e tiid dat de Iepenbiering fan Serûbbabel skreaun waard, al yn gjin iuwen mear wat mei Rome te krijen hân hiene, wylst se nammenste mear mei Konstantinopel fan dwaan hiene.
Rocky (film út 1976)
Plot
It gefjocht wurdt holden op nijjiersdei. Rocky komt yn 'e boksarena binnen yn in mantel dy't in slach te grut foar him is, mei de reklame foar it slachthûs op 'e rêch. Creed makket in dramatyske yntree wêrby't er earst ferklaaid is as George Washington en dêrnei as Uncle Sam. Hy sjocht it gefocht as in show, en it is nea by him opkommen dat Rocky ek mar yn 'e fierste fierte in serieuze tsjinstanner wêze kin. As it gefjocht begjint, makket Rocky gebrûk fan Creed syn te grutte selsfertrouwen troch him yn 'e earste omgong tsjin it kanvas te slaan. It is de earste kear dat soks Creed ea oerkomd is, en de skok is foar him dan ek grut.
Untwikkeling
Stallone doarst in ultimatum te stellen om't er wist dat de filmprodusinten Irwin Winkler en Robert Chartoff yn harren kontrakt mei UA betongen hiene dat se eltse film meitsje mochten dy't se meitsje woene, as se de kosten mar leech genôch holden. It tinken wie dat de eventuële ferliezen fan sokke projekten dutsen wurde soene troch de winst dy't harren bigbudgetfilm New York, New York opbringe soe. (Eins kaam it lykwols sa dat New York, New York flopte en flink wat ferlies litte, dat goedmakke waard troch de winst fan Rocky.) Mei stipe fan Winkler en Chartoff krige Stallone UA safier dat er de haadrol spylje mocht. Der kaam in budget fan $1.075.000 foar Rocky beskikber, mei dêroerhinne $100.000 oan salariskosten fan 'e produsinten en nochris $4,2 miljoen oan marketingkosten.
National Park Service
De National Park Service (Ingelsk foar "Tsjinst foar de Nasjonale Parken"), ôfkoarte ta NPS, is in ynstânsje fan 'e oerheid fan 'e Feriene Steaten dy't ferantwurdlik is foar it behear fan en tafersjoch op alle Amerikaanske nasjonale parken, in protte nasjonale monuminten en in grut tal oare natoergebieten en oare plakken mei in beskerme status. Yn totaal giet it dêrby om 417 gebieten, wêrfan't 59 de satus fan nasjonaal park hawwe. De National Park Service waard yn 1916 oprjochte troch it Amerikaanske Kongres en ressortearret ûnder it Amerikaanske Ministearje fan Binnenlânske Saken. De organisaasje moat sawol de ekologyske en histoaryske yntegriteit beskermje fan 'e plakken dy't ûnder syn behear falle, as derfoar soargje dat dy plakken beskikber binne foar rekreaasje.
Skiednis
Mather fierde in publisiteitskampanje foar it Ministearje fan Binnenlânske Saken, wêrfoar't hy en mei de help fan sjoernalist Robert Sterling Yard in rige artikels skreau. Yn dy stikken priizgen se de lânskipsskientme en de edukative, ynspiraasje jaande en rekreätive wearde fan 'e parken. De kampanje late úteinlik ta de oprjochting, troch in wet fan it Amerikaanske Kongres, fan 'e National Park Service. Dy oprjochting waard op 25 augustus 1916 in feit mei de ûndertekening fan 'e wet troch presidint Woodrow Wilson. Neitiid waard Mather de earste direkteur fan 'e National Park Service.
Gebieten ûnder behear fan 'e NPS
De gebieten dy't ûnder behear steane fan 'e National Park Service (NPS) foarmje mei-inoar it National Park System (ek NPS). Dat 'systeem' beslacht in oerflak oan lân dat 338.000 km² beslacht, hoewol't 17.000 km² dêrfan gjin oerheidseigendom, mar priveebesit is. Yn totaal giet it dêrby om 417 'ienheden' (yn it jargon fan 'e NPS), wêrfan't 59 de status fan nasjonaal park (national park) hawwe (mei in mienskiplik oerflak fan 210.821 km²).
Keppelings om utens
● Offisjele webside fan 'e National Park Service
Cheyenne (Oklahoma)
Cheyenne wie it toaniel fan de Slach oan de Washita. Generaal George Armstrong Custer foel doe op 26 novimber 1868 mei de 7e FS kavallery opperhaad Swarte Tsjettel syn kamp oan. Goed 100 minsken ferlearen dêrby it libben.
Realitypornografy
Realitypornografy is in foarm of sjenre fan pornografy wêrby't yn sêne sette moetings, dy't presintearre wurde as echt (en gauris ek tafallich of willekeurich), foarôfgean oan seksuële omgong fan 'e belutsen pornoakteurs. By sokke sênes kin de kameraman direkt belutsen wêze (dan is it gonzopornografy), mar it is ek mooglik dat de kameraman de swijende taskôger is (yn dy foarm soe men it as in foarm fan foyeuristyske pornografy beskôgje kinne. De makkers fan realitypornografy omskriuwe it sjenre yn 'e regel as "echte minsken dy't echte seks hawwe". In wierdere omskriuwing soe wêze dat it profesjoneel makke pornografy is dy't besiket om amateurpornografy nei te bearen. Hoewol't dien wurdt as oft it om (tafallich filme) seksuële foarfallen út it wiere libben giet, wurdt fierwei de measte realitypornografy makke mei profesjonele pornoakteurs en -aktrises, dy't by it publyk bekend binne út oare pornofilms. Om't men it publyk dus net mear wiismeitsje kin dat it om willekeurige minsken giet, hjit it faak dat realityporno it lossinnige priveelibben fan pornostjerren beljochtet.
Lord
Neffens it gesachhawwende wurdboek Oxford Dictionary of English kin de etymology fan it wurd lord weromfolge wurdt nei it Aldingelske hlāford, dat weromgiet op 'e eardere foarm hlāfweard. Yn modern Ingelsk soe dat wurd werjûn wurde kinne as loaf-ward, wat letterlik oerset wurde kin as "breawarder", oftewol "breawinner".